Kate Capshaw. Kathleen Sue Spielberg (; ; 1953-yil 3-noyabrda tugʻilgan), professional sifatida Kate Capshaw nomi bilan tanilgan. Amerikalik rassom va nafaqadagi aktrisa. Uning bir portret ishi Smithsonian milliy portret galereyasida namoyish etilgan. O‘shandan beri, u "Dreamscape" (1984), "Power" (1986), "SpaceCamp" (1986), "Black Rain" (1989), "Love Affair" (1994), "Just Cause" (1995) va "The Love Letter" (1999) kabi filmlarida ham rol o‘ynagan. Yoshligi. Capshaw "Kathleen Sue Nail" ismi ostida Texasning Fort-Worth shahrida, sayyohlik agenti va kosmetolog Beverley Sue () hamda aviakompaniya xodimi Edvin Leon Naillarning qizi bo‘lib tug‘ilgan. U St. Louis shahri (Missuri)ga besh yoshida koʻchib oʻtadi va 1972-yilda Hazelwood markaziy oʻrta maktabini tamomlagan. Capshaw Missuri universitetida taʼlim darajasiga ega boʻlib, u yerda Alpha Delta Pi aʼzosi boʻlgan. U Missuri shtatining Ashland shahridagi Janubiy Bun okrugi oʻrta maktabida va Columbia (Missuri) shahridagi Rock Bridge oʻrta maktabida dars bergan. Aktrisa 1976-yil yanvar oyida marketing boʻyicha menejer Robert Capshawga turmushga chiqadi va 1980-yilda ajrashishdan oldin ularning Jessica Capshaw ismli bitta farzandli boʻladi. Biroq, u aktrisa boʻlganida oʻzining professional nomi uchun ishlatgan Capshaw familiyasini saqlab qoldi. Faoliyati. Capshaw oʻzining aktyorlik orzusini amalga oshirish uchun New York shahriga koʻchib oʻtadi va oʻzining dastlabki rolini "The Edge of Night" teleserialida amalga oshiradi. "A Little Sex" filmidagi kichik rol uchun suhbatdan soʻng, unga yetakchi xonim rolini taklif qilishadi. Shundan keyin, u "The Edge of Night" filmidan ishdan boʻshatishni soʻragan. U 1984-yilda „"Dreamscape"“ filmida rol oʻynaydi va keyin "Windy City" filmida oʻsha paytdagi yigiti "Armyan Bernstein" tomonidan rejissyorlik qilingan ham rol oʻynaydi. 2001-yilda u Showtime Cable Networkda efirga uzatilgan televizion film "A Girl Thing"da Stockard Channing, Rebecca De Mornay va Elle Macpherson bilan rol oʻynaydi. U 2001-yilda ""Due East" " telefilmidagi chiqishidan soʻng, aktyorlik faoliyatini yakunlaydi. Shaxsiy hayoti. "Indiana Jones and the Temple of Doom" (1984) filmini suratga olish jarayonida Capshaw keyinchalik turmushga chiqqan rejissyor Steven Spielbergbilan yaqinroq munosabat quradi. Aktrisa 1991-yil 12-oktyabrda Spielbergga turmushga chiqishdan oldin yahudiylikni qabul qilgan. Capshaw 2012-yilda Demokratik partiyadan AQSh prezidenti Barack Obamani qayta saylanishini qoʻllab-quvvatlaydi.